
హూస్టన్, ఏప్రిల్ 9: ‘‘నేను ప్రాణాలతో ఉండటం గొప్ప విషయం’’ అన్నారు అలోక్ మాడసాని. అమెరికా కన్సా్సలో జరిగిన జాత్యహంకార దాడిలో శ్రీనివాస్ కూచిభొట్ల ప్రాణాలు కోల్పోగా, అలోక్ తీవ్రంగా గాయపడ్డారు. ఆనాటి ఘటనను గుర్తుచేసుకున్న ఆయన, ఆ రోజు రాత్రి ఆస్టిన్స్ బార్ అండ్ గ్రిల్కు వెళ్లామని.. అక్కడ ఆడమ్ ప్యూరిన్టన్ తమను ఉగ్రవాదులుగా పేర్కొంటూ దేశం విడిచి వెళ్లాలని అరుస్తూ కాల్పులు ప్రారంభించినట్లు తెలిపారు. ‘‘ఇప్పటికీ జరిగిన విషయాన్ని నమ్మలేకపోతున్నా. శ్రీనివా్సను ఎంతలా కోల్పోతున్నానో మాటల్లో చెప్పలేను. ఇష్టమైన మిత్రుడిని కళ్లముందే పోగొట్టుకున్న బాధను మరచిపోవడం చాలా కష్టం. అది మా ఇద్దరి విషయంలో జరిగింది.’’ అని అలోక్ చెప్పారు. కన్సాస్ ప్రభుత్వం శ్రీనివాస్ జ్ఞాపకార్థం మార్చి 16తేదీని ఇండియన్-అమెరికన్ రోజుగా ప్రకటించడం చాలా సంతోషంగా ఉందని అలోక్ తెలిపారు.

hooston, epril 9: ‘‘nenu praanaalatoe undatam goppa vishayam’’ annaru alok madasani. america kanssalo jarigina jaatyahamkaara daadilo srinivas koochibhotla praanaalu kolpoga, alok teevramgaa gayapaddaru. aanaati ghatananu gurtuchesukunna aayana, aa roju raatri austins bar and grilku vellaamani.. akkada audam purinton tamanu ugravaadulugaa perkontu desham vidichi vellaalani arustuu kaalpulu praarambhinchinatlu telipaaru. ‘‘ippatikee jarigina vishayaanni nammalekapotunna. srinivaasnu entalaa kolpotunnano maatallo cheppalenu. ishtamaina mitrudini kallamunde pogottukunna baadhanu marachipovadam chala kashtam. adhi maa iddari vishayamlo jarigindi.’’ ani alok cheppaaru. kansas prabhutvam srinivas ghnaapakaartham marchi 16teedeeni indian-american rojugaa prakatinchadam chala santoshamgaa undani alok telipaaru.